Der er kommet 5266 flere arbejdsløse nordjyder siden corona-krisen brød ud midt i marts. Det viser tal fra Det Regionale Arbejdsmarkedsråd. Lige nu er 20.632 personer i Nordjylland uden job, hvilket er en stigning på 34 procent i ledighedstallet.

Coronakrisen har sendt mange ud i arbejdsløshed, og i marts steg ledigheden til det højeste niveau i flere år. Det er tilsyneladende gået hårdest ud over transportbranchen, hotel og restaurationsbrancen, industri, bygge- og anlæg samt handel, at landet lukkede ned midt i marts som følge af corona-virus. Ledigheden er steget med hele 91 procent for transport, 66 procent på hotel- og restaurantionsbrancehn, 66  procent på stauranter, 63 procent i industri, mens ledigheden inden for bygge-anlæg er steget med 55 procent og med 46 procent inden for handel. Tallene dækker alene perioden fra 8. marts 2020 til 26. april 2020. Det er Det regionale Arbejdsmarkedsråd (RAR Nordjylland), der offentliggør tallene, der dækker kommunerne Brønderslev, Frederikshavn, Hjørring, Jammerbugt, Læsø, Mariagerfjord, Morsø, Rebild, Thisted, Vesthimmerland og Aalborg. Stigningen i ledigheden i de nordjyske kommuner varierer fra 27,1 procent i Aalborg til 50,0 procent i Læsø Kommune. På landsplan er antallet af ledige i perioden 12. marts til 27. april 2020  steget med 44.920, hvilket er en stigning på 34 procent. Yngre mænd ramt En større andel af de nytilmeldte er mænd. I perioden 9. marts til 26. april  er 58,6 procent af de nytilmeldte mænd, mens 41,4 procent er kvinder. - Nordjylland er ligeså udfordret på beskæftigelsen som andre dele i landet på grund af corona-krisen og har oplevet en markant stigning i antallet af arbejdsløse, siger Lars Christensen, der er formand for RAR Nordjylland. Han tilføjer, at en af de brancher, der er spændt hårdest for, er transportbranchen nærmere bestemt persontransporten så som taxachauffører. Halvdelen af samtlige nyledige som følge af coronakrisen er organiseret i enten 3F, Krifa  eller Det faglige Hus. - Dem, der har det sværeste lige nu jobmæssigt, er de unge og ufaglærte eller folk med en kort uddannelse, siger Lars Christensen fra RAR Nordjylland. Særligt bemærkelsesværdigt er det, at knap hver tredje nyledig er under 30 år. Det er en markant stigning i forhold til, hvordan arbejdsmarkedet plejer at bevæge sig, idet tal fra samme periode fra 9. marts til 26. april i årene 2015-2019 viser, at de unge under 30 år da udgjorde 24 procent af ledigheden. Varslinger steg fra 229 til 2039 Samtidig har en del mistet jobbet med en opsigelsesvarsel, hvilket betyder, at de først melder sig ledige, når de søger en ydelse. På landsplan steg antallet af varslinger markant fra 229 de første 11 uger af året til 2.039 i uge 12. Nordjylland har haft en begrænset del af varslingssagerne med 61 berørte borgere i uge 13, 11 i uge 14 og 36 i uge 16. Derimod har Nordjylland haft en betydelig andel af arbejdsfordelingssagerne med 466 personer i uge 13, 234 personer i uge 14, 86 personer i uge 15, 87 personer i uge 16 og 161 personer i uge 17. En arbejdsfordeling er en ordning i en virksomhed, hvor arbejdstiden for de ansatte i en midlertidig periode er nedsat for at undgå afskedigelser i virksomheden. I perioden med nedsat arbejdstid modtager de ansatte (supplerende) dagpenge. De voldsomme økonomiske konsekvenser af corona-krisen kan naturligvis også aflæses på antallet af jobopslag, og på landsplan er hvert tredje ledige job forsvundet fra Jobnet. Antallet af opslåede stillinger på Jobnet er en indikator for efterspørgslen efter arbejdskraft. Mens der i hele landet har været 30,1 procent færre opslåede stillinger på Jobnet i perioden fra start marts til slut april, så er dykket i Nordjylland mere beskendt, idet er i samme periode er slået 21,2 procent færre job op på Jobnet. - Der kan være en usikkerhed på tallene, understreger Lars Christensen, da statistikken ikke nødvendigvis tager højde for i hvor høj grad, Jobnet er brugt såvel før coronakrisen som nu. Frygter flere ledige Der er lige nu 13.787 nordjyder, der modtager lønkompensation som følge af de voldsomme økonomiske problemer, coronakrisen har kastet landet ud. Og disse job kan vise sig at være en stakket frist, hvis der ændres på reglerne om lønkompensation. Regeringen meddelte forleden, at den er klar til at forlænge ordningen om lønkompensation. - Ordningen står til at udløbe midt i sommerferien, 8. juli, hvilket ”måske ikke er det mest hensigtsmæssige tidspunkt” at slutte ordningen på, lyder det fra finansminister Nicolai Wammen. Selvom regeringen nu er klar til at forlænge de økonomiske håndsrækninger til både arbejdstagere og arbejdsgivere, vil finansministeren dog ikke love, at arbejdsløsheden ikke stiger. Og det frygter Det regionale Arbejdsmarkedsråd også vil kunne ske i Nordjylland. - Den største udfordring er, at vi ved ikke, hvad der kommer til at ske, når lønkompensation falder væk.  Jeg kan være bange for, at vi kommer til at se en stigning igen i antallet af arbejdsløse måske især inden for handelsområdet, siger Lars Christensen, der er formand for RAR Nordjylland. Opfordring om at søge bredt Lars Christensen opfordrer de folk, der på grund af corona-krisen har mistet job, til at være opsøgende på jobmarkedet, for der er trods dystre udsigter fortsat virksomheder, der efterspørger arbejdskraft. - Jeg ved godt, det er en svær tid, en helt ekstraordinær svær tid både på det menneskelige plan og på arbejdsmarkedet, men det handler om at være åben for at søge ud fra sit felt både branchemæssigt og geografisk, for der er job at få, siger Lars Christensen. Flere eksperter har tidligere peget på 1. maj som en vigtig dato, i forhold til hvornår, der kan komme en stor stigning i antallet af personer, der søger om en ydelse grundet nylig arbejdsløshed.